જવાબમાં મિડ-ડે કપ ૨૦૧૦માં રનર-અપ રહેલી કચ્છી વીસા ઓસવાળ જૈનની ટીમ માટે ૭૪નો ટાર્ગેટ સર કરવો અઘરું નહોતું ત્યારે વિરલ ગંગર (૧૨) અને ધીરેન દેઢિયા (૧૯)ની ઓપનિંગ જોડીએ સારી શરૂઆત કરી હતી. પ્રથમ વિકેટ ૨૩ રને પડ્યા બાદ રમવા આવેલા કૅપ્ટન નીરવ ભેદાએ ૮ બૉલમાં ૩ ફોર અને ૧ સિક્સર સાથે બાકીના જોઈતા રન પિચ પર નૉટ-આઉટ રહીને પૂરા કર્યા હતા. માત્ર ૬.૩ ઓવરમાં બે વિકેટે ૭૬ રન કરીને કચ્છી વીસા ઓસવાળ જૈને ૮ વિકેટે આસાન વિજય મેળવી પોતાની વિજયકૂચ જાળવી રાખી હતી.